da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da da it da da da da da da da da da da da da da da da es da da da fr da da da da es en nb da da ca da da da da da da da da en da da da da da da da da da en da fr da da en da nn da da da da en da da da da da da da da sv da en da da da da da da da da da da da da en da da da da da da da da da da da da da da da fr en da da da da da da da da da da da en da da da en da da da da da da da da da da da fr en en da da da da da da da da da da de da da tr da de da da da nl da nl da nl da nl da en da da da da en sv da da da da da da da en
kærlighedssprog Arkiv - Parforhold Parterapi
De mest læste artikler om parforhold
Brevkassen med Ofte Stillede Spørgsmål – FAQ
Spørgsmål & Svar – overblikket
Hvad giver vi hinanden i julegave?
Eller som gaver i almindelighed til hverdag?
Desværre er der alt for mange mennesker, der får noget, de enten ikke har ønsket sig, eller som de ikke bryder sig om.
Enten bider modtageren det i sig, eller også kommer modtageren til at udtrykke sig på en måde, der kan lyde kritiserende og bebrejdende.
En af mine venner oplevede, at igennem de første ni år af deres ægteskab, havde hans kone hvert eneste år byttet den julegave, han havde givet hende. Det var først da han begyndte at rådføre sig med hendes veninder og sin egen mor, at hun ikke længere byttede gaven. Han havde ikke været klar over, hvad hun egentlig gerne ville have og ønskede sig.
Kommunikation er vigtig for at kunne forstå hinanden. Og forståelse er vigtig, for at noget kan give mening. Og når noget giver mening, kan man rumme det og forholde sig til det på en konstruktiv måde.
Kommunikation er ikke kun at udveksle ord og holdninger. Hvis man taler to forskellige sprog, er det svært at forstå hinanden. Og ofte virker det som om at man i parforholdet taler to forskellige sprog. “Mandsk” og “kvindsk” – eller rettere sagt “maskulint” og “feminint”. En svensker og en dansker kan godt komme til at forstå hinanden, uden at de behøver at tale hinandens sprog. På samme måde kan to personer i et parforhold (uanset hvad køn de er) også komme til at forstå hinanden. Men man skal vide, at “vedka” betyder “uge”, og “pose” betyder “väska”, og på samme måde forholder det sig med betydningerne i parforholdet. Continue reading
Hvorfor misforstår vi nogle gange vores partner?
Først et kort resumé af denne artikel:
Hvad er ægte kærlighed? Ofte giver vi andre mennesker dét, vi selv helst vil have. Grunden er, at vi TROR, at andre har de samme behov som os selv – fordi det FØLES sådan.
– Kærlighed er ikke at have LYST til at give noget.
– Kærlighed er heller ikke at gøre dét ved andre, som man ønsker, at de skal gøre ved en selv. (Det er en myte og en stor misforståelse. I stedet skal man behandle andre, som man ønsker at de skal opføre sig, hvilket er noget helt andet.)
– Ej heller er kærlighed forelskelse. De to ting har ikke ret meget med hinanden at gøre – selv om mange blander dem godt og grundigt sammen.
Hvad betyder kærlighed så? Kærlighed er til forskel fra ovennævnte punkter tre helt konkrete ting:
Forståelse (at kommunikere med hinanden, så det giver mening)
Hengivenhed (at man er specielle for hinanden)
Ægte kærlighed er at VÆLGE at give sin elskede dét, han/hun allerhelst vil have. Og når begge to i et parforhold gør dette, mærker de kærligheden.
Men først skal man vide, hvad man selv og andre helst vil have (forståelse).
Man skal mærke efter, hvad man selv har af behov og ønsker sig, og man skal udtrykke dette klart og tydeligt på en hensigtsmæssig måde.
Man skal også kunne kommunikere med sin partner, så man selv FORSTÅR, hvad han/hun ønsker sig og vil have. Det skal give mening, så derfor er måden, man kommunikerer på, temmelig vigtig. At man har nogle fælles spilleregler i samværet og nogle effektive kommunikations-værktøjer.
Forskellen mellem forelskelse og kærlighed
Der er to begreber i følelseslivet, der er vidt forskellige, men mange mennesker blander dem sammen, hvilket ofte afstedkommer stor frustration og smerte i parforhold. Derfor er det vigtigt at kende forskel på de to.
Forelskelse handler om lyst til, bio-kemi, psykologi, bevidsthedsforskydelse og voldsom tiltrækning.
Kærlighed er derimod noget helt andet. Det er 1) forståelse, 2) hengivenhed – samt 3) et valg. Det er nemlig valget at give sin partner dét, som partneren gerne vil have. At forstå partneren og tilføre parforholdet værdi (altså noget, som partneren opfatter som værdifuldt). Når begge gør dette, mærker de kærligheden.
Men ofte giver vi udelukkende vores partner dét, vil selv vil have, fordi vi tror, at alle andre også foretrækker dette.
Derfor er der så mange, der tror, at de ikke kan mærke kærligheden. De kan ikke føle den. De tror (fejlagtigt), at den er væk.
Følelser kommer og går. Men kærlighed ER ikke følelser. Kærlighed SKABER følelser.
Hvis man kommer til at blande de to begreber, forelskelse og kærlighed, sammen, kan det være en af hovedårsagerne til den alt for høje skilsmisseprocent.
Spørgsmål#12 – Jeg giver alt for meget i parforholdet, men får ikke noget igen
Når det går skævt i parforholdet, får den ene part ofte den opfattelse, at man giver og giver, men ikke får noget som helst igen. I virkeligheden kan begge to give en masse, men hvis det kun er en selv, der føler, at hvad man giver har værdi, bliver det naturligvis ikke opfattet sådan af partneren.
Det mest almindelige er, at man giver noget, som man selv synes er værdifuldt. Måske giver man sin tid, for den tæller rigtigt meget, men hvis partneren helst vil have berøring, har vi problemet. Eller hvis man gør sin partner en masse tjenester, men partneren hellere vil have søde ord, går det også galt.
Hvis hver især kun giver det, som men selv vil have, har vi problemerne. Vi tror, at hvad der er vigtigt for en selv, så vil resten af verden det samme.
Derfor kræver et godt parforhold god kommunikation, så der kan komme forståelse for, hvad det er, partneren sætter pris på. Derefter er det ”blot” et valg at give partneren det. Når begge gør dette, vil begge få det, de allerhelst vil have, og de mærker kærligheden. Kærlighed har ikke ret meget med LYST TIL at gøre. Det kan måske også FØLES unormalt eller forkert, uden nødvendigvis at være det.
Det gælder ikke kun i parforholdet. Hvis chefen i firmaet vælger at give medarbejderne lønforhøjelse, men de i virkeligheden hellere ville have mere fri, så er der utilfredse medarbejdere.
Vi mærker kærligheden på fem områder, også kaldet de fem kærlighedssprog: Ord, tjenester, tid til hinanden, gaver og berøring. Det er egentlig ikke så svært, når bare vi ved hvordan. Vær nysgerrig og åben. Forstå din partner, og giv vedkommende det, han eller hun gerne vil have. Når I begge gør det, finder I kærligheden.
Læs mere om at give og tage på www.parforhold-parterapi.dk/parforhold/misforstaelser/graenser-og-behov
Klik også ind på YouTube Playlisten “Spørgsmål & Svar” (eller Kategorien med Spørgsmål & Svar her på hjemmesiden), hvor jeg på min langdistancevandring i sommeren 2018 optog flere end 50 korte videoer.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Hvorfor er det vigtigt, at pligt kommer før lyst?
Vores samfund er i disse år rigtig meget lyststyret. Vi spørger os selv, hvad vi har lyst til, når vi skal vælge uddannelse, bolig, arbejde, parforhold – og om vi har lyst til besværet eller foretrækker skilsmisse(r). Der er ikke noget i vejen for lyst, men hvis lyst er uden pligt, kan det give alvorlige konsekvenser. Lyst er det, vi gør med emotioner og følelser. Pligt er mere rationelt.
På arbejdet er vi eksempelvis nødt til at følge vores forpligtelser for ikke at blive fyret. En selvstændig erhvervsdrivende skal også ind imellem gøre noget, der ikke er særligt sjovt, fx at føre regnskab, eller reklamere, for ikke at miste sin forretning og kunderne. Hvis vores børn skal lære at blive gode mennesker, samfundsborgere, naboer, medarbejdere og partnere, er god børneopdragelse i høj grad også mere pligt end lyst.
Vi skal disciplinere børnene på en god måde, hvilket hverken betyder autoritært eller laissez-faire. Hvis min datter vil have en is, og vi snart skal spise, har jeg pligt til at sige nej. Jeg har et ansvar for at opdrage og sige nej, selv om jeg kunne have lyst til at give efter og sige ja.
Kender du dit eget og din partners kærlighedssprog?
Hvad er et kærligheds-sprog?
Det er kort sagt det, som får dig til at føle dig elsket.
Læs om forskellen mellem forelskelse og kærlighed på www.parforhold-parterapi.dk/_parforhold/forskellen-mellem-forelskelse-og-kaerlighed
Vi udtrykker og opfatter kærlighed med vores kærligheds-sprog.
Gary Chapman, der har skrevet bogen “Te five love languages”, beskriver fem forskellige kærligheds-sprog.
Selv om der er travlt, finder din ægtefælle/partner alligevel tid til fælles oplevelser. Der er tid til fordybelse og nærvær.
Når du får blomster, tøj eller hobbyting kan du mærke, at det betyder noget for dig. Både små og store gaver.
Når han laver noget praktisk i boligen for hende, eller når hun syer en knap i skjorten for ham. Når der bliver gjort noget for dig, får du det godt indvendig.
Den måde du bliver berørt eller holdt på. Både at du bliver fysisk begæret med fysisk kontakt, og den lette berøring med fingerspidserne, når man går forbi hinanden.
Du vil formentlig genkende flere af sprogene, men et af dem er dit primære kærligheds-sprog. Continue reading
Grundprincipper for et godt parforhold
Hvor kan vi blive inspireret til at godt parforhold?
Hvert år går jeg langdistance-vandring for at tænke tanker, få ny inspiration – og for helbreddets skyld. Det er en slags meditativ Camino-vandring, hvor der ikke sker andet end at gå, at spise og at sove. For 11-12 år siden gik jeg i Spanien – på Sølvruten nede sydfra op forbi Portugal og ud til kysten. Det gjorde jeg to år i træk, 500 km på tre uger. Men så blev jeg opmærksom på, at der var de samme muligheder for overnatningsmuligheder og afmærkede ruter her i landet, så de seneste 10 år har jeg gået på Hærvejen fra Viborg til Grænsen. Det er omkring 300 km på to uger.
På min vandring overnatter jeg på forskellige herberger, som er en slags vandrehjem. Ofte falder jeg i snak med folk. Nogle mennesker møder man igen og igen, mens andre ser man kun en gang eller sjældent.
Nogle vandrere på min tur i år (2017) snakkede jeg rigtigt godt med, og da de fandt ud af, at jeg levede af at være par-coach, blev jeg på et tidspunkt spurgt, om jeg ville give dem nogle hurtige fif til et godt parforhold.
Hvad påvirker os mest?
Børneforsker Erik Sigsgaard påpeger i en artikel på DR.DK, at skæld-ud er lige så skadeligt for et barn som at slå.
Jeg kan følge ham rigtigt langt, men jeg mener, at det kun delvist er rigtigt.
Kærlighed mærkes på forskellige områder, som parterapeuten Gary Chapman har opdaget. Disse er: Anerkendende ord, Tid til hinanden, Tjenester, Gaver og Fysisk berøring. Vi udtrykker og vi mærker kærligheden på disse måder. Se også www.parforhold-parterapi.dk/_parforhold/parterapi/kaerlighedssprog
Imidlertid er et af områderne vores primære, som betyder mest for os. Når vi får kærlighed på dette specielle område, mærker vi stor kærlighed. De andre er også mere eller mindre vigtige, men det primære er det vigtigste. Men ligesom vi mærker stor kærlighed på dette område, så bliver vi også ekstra sårede, hvis vi bliver eller angrebet på samme område. Det føles specielt hårdt. Meget hårdere end de andre områder.
Et menneske, hvis primære kærlighedssprog er Fysisk Berøring, elsker at blive rørt ved og at røre. Men hvis dette menneske bliver slået, føles det betydeligt værre, end for andre mennesker.
Og et menneske, hvis primære kærlighedssprog er Anerkendende ord, nyder at blive rost. Men hvis det bliver skældt ud, er det mange gange hårdere, end for andre i lignende situation.
Derfor mener eg, at artiklen kun delvis er rigtig. I børneopdragelsen skal der være konsekvens. Hvis mit barn for anden gang løber ud på motorvejen for at lege, vil jeg skælde ud og råbe meget højt, også  selv om mit barns primære kærlighedssprog skulle være Anerkendende ord.
Men artiklen har helt ret i, at man ikke skal bruge skæld-ud som standard opdragelses-metode. Det gælder i øvrigt både i børneopdragelse og i parforholdet. Lad være med at skælde ud, ignorere eller slå. Kommunikér i stedet!
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Hvad hvis man ikke længere tror på parforholdet?
Uanset om I vælger at blive sammen som par, eller I vælger at gå hvert til sit, vil det være en god idé at lære parforholdets færdselsregler at kende. Det vil I få brug for fremover, enten sammen eller hver for sig.
Hvis I ikke får de grundlæggende regler lært, så skal I alligevel starte forfra og med stor sandsynlighed gennem samme udfordringer igen og igen – og så kunne I lige så godt have lært dem fra starten af – det vil sige nu.
De grundlæggende regler for samvær
Der er nogle grundlæggende regler i forbindelse med parforhold, der skal læres, efterleves og overholdes, for at det kan lykkes. Det er for eksempel respekt for hinanden og for forskellighederne, samt at ens partner ofte har behov for noget andet, end én selv, hvilket betyder at man en gang imellem skal give partneren noget andet, end det man selv gerne vil have eller synes er nemt at give.
Når begge parter vælger at give den anden det, den anden gerne vil have, så oplever begge to at få det, de selv gerne vil have, og mærker dermed kærligheden.
For at løse problemerne i parforholdet (og alle andre steder), kræves der
Bevidstgørelse – man skal have et overblik over, hvad der sker
Færdighedslæring – nye strategier og kommunikations-værktøjer skal kendes og læres
Vanedannelse – de gamle uhensigtsmæssige vaner skal erstattes med nye
Lille årsag, stor virkning
Her er et link til en kort overvågningsvideo af en gaffeltruck i en lagerhal. Den bakker ind i en reol, og alting falder sammen:
Tilsyneladende er det kun en lille ting, at føreren bakker ind i et hjørne af en reol. Men er det nu også blot en mindre detalje, der får det hele til at kollapse? Et lille skub, og alting styrter i grus….. Men hvem er det, der fx har valgt reolernes skrøbelige konstruktion? Hvem har valgt, at der skulle stables op i den højde? Hvem har gennemtænkt, at en tung gaffeltruck kan indeholde en stor mængde energi i form af masse og fart? Hvem har givet chaufføren kørekort til gaffeltruck? Hvordan forløb hans morgen sig med familien og morgentrafikken? Hvor er hans tanker henne i det øjeblik han bakker? Hvor meget har han i forvejen valgt at øve sig i at køre og bakke? Og alle de andre små ting, der tilsammen udgør den kæde af begivenheder, der får det hele til at brase sammen.
Når noget går galt i et parforhold, er det tilsyneladende også småting, eller en lille ting, der får det hele til at skride.
Hvis du ikke prioriterer dig selv først, og dernæst din partner foran alle mulige andre og alt muligt andet, skal der ikke meget til, før det hele kan vælte. Se www.parforhold-parterapi.dk/prioritering
Giver du din partner det, som din partner gerne vil have? Gør I begge det? Er du mon helt klar over, hvad der er vigtigst for både dig selv og din partner? Se www.parforhold-parterapi.dk/_parforhold/parterapi/kaerlighedssprog
Og har du selv taget ansvaret for at skabe tillid, tryghed og respekt for hinanden i dit parforhold? Se  www.parforhold-parterapi.dk/tillid-tryghed-respekt
Hvis du ikke forbereder dit parforhold ordentligt, kan det blive et lille bump på vejen, der får læsset til at vælte.
Se lige videoen med gaffeltrucken igen ved at klikke her.
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Page 1 of 212»
Ferietid kan blive til krisetid
Derfor skal facebook ikke med på ferie
Tilbage til hverdagen efter ferien
Hvorfor holder vi egentlig ferie?
✶ Kommunikation i parforhold
✶ Krise i parforhold
✶ Misforståelser i parforhold
✶ Hvad er parterapi
✶ Psykologi i parterapi
Hvad gør du, når din partner raser og skælder ud? Tips til igen at få balance tilbage i parforholdet
Hvad vil et brudepar have allermest brug for?
Nyttige værktøjer og strategier i parterapien til forbedring af kommunikationen i parforholdet
Hvad er kærlighed? Og hvad er kærlighed IKKE?
Følg på de sociale medier
Fortrolighed. Mine cookies samler ikke på personoplysninger. Jeg bruger cookies for at forbedre din oplevelse, samle statistik og huske dine indstillinger. Ved at klikke OK her til højre accepterer du dette. Læs eventuelt mere her: Cookie Politik
Jeg arbejder med par, der tager deres parforhold alvorligt. Jeg yder individuel hjælp til at redde og forbedre parforholdet med et skræddersyet forløb.
Copy it right © 2019. All Rights Reserved
Korte Instruktions-videoer på 2 minutter hver
Fortrolighed om tavshedspligt, GDPR m.m.
Pressepakke med links og billeder
Biblioteker med "Partner for livet"
Parcoaching og parterapi i København, Frederiksberg, Hellerup, Gentofte, Nørrebro, Valby, Vanløse, Vesterbro, Østerbro og på Amager.
Online-parterapi (Skype, Facetime, Zoom) - for at få parforholdet tilbage på sporet igen. Ring eller send gerne en SMS til telefon 21 79 18 50 - eller email til: